title: "Jaar"
text: "\n\nDit (Juliaans) Jaar es en Maat fuar Tir. En Jaar waaret binai akuraat 365,25 Daagen. \n\nDi kr\u00fcm Tal kumt diarfan, dat w\u00fc trii Jaaren lung me 365 Daagen reekni, en da kumt en Jaar me 366 Daagen. Dit fjaart es en Skrekeljaar.\n\nTirenreekningen \n Jaartiint. Dit es en Tir fan 10 Jaaren. Dit bigent altert me di 1. Janewaari ee\u0111er en Tiiner-Jaar -sa \u00fcs 1971 of 2011- en giar bit t\u00f6 di leest Dai fan dit naist Tiiner-Jaar, sa \u00fcs 1980 of 2020.\n\n Jest Jaartiint:  2001 bit 2010\n Taust Jaartiint: 2011 bit 2020\n Tr\u0113r Jaartiint:  2021 bit 2030\n\nHoken fan di \"S\u00f6\u00f6wentiger Jaaren\" snaket, di meent man aaftinoch di Jaaren 1970 bit 1979.\n\n Jaarh\u00f6nert. T\u00f6 reekni es dit me dit jest Jaar ee\u0111er en H\u00f6nerterjaar, dit bigent me di 1. Janewaari fan en Jaar \u00fcs 1801 en lapt bit t\u00f6 dit Jen fan dit naist H\u00f6nerterjaar, dit wiar jir di 31. Detsember fan 1900). Ditdiar Jaarh\u00f6nert wiar dit 19. juarhunert.\n\n Jest Jaarh\u00f6nert:    1 bit 100\n Taust Jaarh\u00f6nert: 101 bit 200\n\nesf.\n 19.Jaarh\u00f6nert: 1801 bit 1900\n 21. Jaarh\u00f6nert: 2001 bit 2100\n\n Jaard\u00fc\u00fcsend. Dit lapt aliksa \u00fcs me Jaartiint en Jaarh\u00f6nert. Sa wiar di Tir fan di 1. Janewaari 1001 bit t\u00f6 di 31. Detsember 2000 dit 2. Jaard\u00fc\u00fcsend ee\u0111er Kristes.\n\n Jaarmiljoon. Sa'n Tir es fuar di Geologii n\u00f6\u00f6rig. Diar snaket em da fan en Ma, en Mega-Annum.\n\nKalenern \n\nDit Jaar es mal n\u00f6\u00f6rig fuar Kalenern. Wi gung ee\u0111er di Gregoriaansk Kalener, en diar haa w\u00fc dit Jaar  ee\u0111er Kristes.\n\nFuar wat dit Jaar jit n\u00f6\u00f6rig es \n \u00d6n di Astronomii uur dit Jaar \u00fc\u0111ers fastliar: En Jaar es forgingen, wan di \u00d6\u00f6rt jens trinjom di Sen l\u00f6pen es. Des waaret ek akuraat 365,25 Daagen, dit sen bluat 364,2421 Daagen.\n\ndat \u00fcs Kalener n\u00fc ek mes giar, falt ee\u0111er ark 100 Jaaren, wat ek d\u00f6\u00f6r 400 t\u00f6 diili sen, en Skrekeljaar \u00fct. Dit es naist Lop \u00f6n't Jaar 2100.\n\n En Skuuljaar waaret ek j\u00fcst en Jaar, en dit bigent uk ek \u00f6n di Janewaari. En Skuuljaar uur fan't Amt fastlair en bigent fuar't Miist \u00f6n dit Jen fan di August en lapt bit t\u00f6 di Juuli.\n\n Dit H\u00f6\u00f6vjaar bigent me di 1. Advent.\n\n Dit leewentsjuar bigent me di Gibuursdai en uur fuar't Miist ark Jaar fiiret.\n\nSpreegwurden \n Det juar h\u00e4\u00e4 manang daar an noch muar mialtidjen\n Dr\u00fcg juaren san nian hongerjuaren\n\nLuke uk diar \n Skrekeljaar\n Iirnge ouersacht\n\nFutnuuten \n\nTir"